Document ID: 32012R0032

KOMMISSIONENS DELEGEREDE FORORDNING (EU) Nr. 32/2012
af 14. november 2011
om supplering af Europa-Parlamentets og Rådets forordning (EU) nr. 1236/2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1236/2010 af 15. december 2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav, og om ophævelse af Rådets forordning (EF) nr. 2791/1999 (1), særlig artikel 10, stk. 3, og artikel 46, og
ud fra følgende betragtninger:
(1)
Forordning (EU) nr. 1236/2010 supplerer kontrolforanstaltningerne i
-
Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (2) og
-
Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri (3).
(2)
Ifølge artikel 10 i forordning (EU) nr. 1236/2010 skal medlemsstaterne månedligt sende Kommissionen oplysninger om de mængder af fiskeressourcer, der er fanget i NEAFC's område af fartøjer, der fører deres flag. Listen over de fiskeressourcer, der skal indberettes, bør nu fastlægges -
VEDTAGET DENNE FORORDNING:
Artikel 1
Liste over ressourcer
Listen over de i artikel 10, stk. 1, i forordning (EF) nr. 1236/2010 omhandlede fiskeressourcer er fastsat i bilaget.
Artikel 2
Ikrafttræden
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 2011.

Labels: 12
6
5
20